Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 10.12.2013

Návrh 
na schválenie prípadu osobitného zreteľa týkajúceho sa prenájmu   pozemkov registra „C“ KN parc. č. 12738/15 – 17 pre k. ú. Nové Mesto, pre spoločnosť ImmoBuild Group, s.r.o. so sídlom Komárnická 28, 821 03 Bratislava, IČO: 35 975 768, zapísanej v Obchodnom registri Okresného súdu Bratislava I, oddiel Sro, vložka číslo: 39163/B 

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu
							       3. Žiadosť zo dňa 24.06.2013
                                                                                	       4. Geometrický plán č. 11/2013
                                                                                	       5. Výpis z Obchodného registra 									Okresného súdu Bratislava I
                                                                                	       6. Znalecký posudok č. 253/2013

Spracovateľ:						       Stanovisko právnej skupiny:
Ing. Ľudovít Kollárik	- nie je potrebné
prednosta MÚ	BA-NM			  

Na rokovanie prizvať:
spracovateľa

					december 2013

Návrh uznesenia

Miestne zastupiteľstvo Mestskej časti Bratislava - Nové Mesto 

schvaľuje prenájom 

pozemkov registra „C“ KN nachádzajúcich sa v katastrálnom území Nové Mesto ako:
-	parc. č. 12738/15 – ostatné plochy o výmere           	89 m2, 
-	parc. č. 12738/16 – ostatné plochy o výmere           	49 m2,
-	parc. č. 12738/17 – ostatné plochy o výmere	177 m2,

ktoré vznikli odčlenením z pôvodného pozemku registra „C“ KN parc. č. 12738/8 a sú evidované Geometrickým plánom č. 11/2013 zo dňa 23.05.2013 vyhotoveným spoločnosťou K-GEO s.r.o., Správou katastra pre hl. mesto SR Bratislavu úradne overeným dňa 04.06.2013;

na dobu určitú dvoch rokov počnúc dňom účinnosti nájomnej zmluvy; 

pre spoločnosť ImmoBuild Group s. r. o. so sídlom Komárnická 28, 821 03 Bratislava,             IČO 35 975 768;

ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov 

z dôvodu, že spoločnosť ImmoBuild Group s. r. o. so sídlom Komárnická 28, 821 03 Bratislava, IČO 35 975 768, zrealizuje v lokalite Hálkova 46-52, kde je značne poddimenzovaná statická doprava, výstavbu parkoviska s počtom 22 parkovacích miest; 

za nájomné vo výške:

1 600,00 €/rok

s podmienkou, že spoločnosť ImmoBuild Group s. r. o. so sídlom Komárnická 28, 821 03 Bratislava, IČO 35 975 768 bezodplatne odovzdá parkovisko v počte 22 parkovacích miest po ich kolaudácií do vlastníctva mestskej časti Bratislava – Nové Mesto.

-	s pripomienkami

-	bez pripomienok

DÔVODOVÁ  SPRÁVA

Spoločnosť ImmoBuild Group s. r. o. so sídlom Komárnická 28, 821 03 Bratislava,                 IČO 35 975 768; (ďalej len „žiadateľ“) požiadala o prenájom pozemkov registra „C“ KN parc. č. 12738/15 – ostatné plochy o výmere 89 m2, parc. č. 12738/16 – ostatné plochy o výmere 49 m2, parc. č. 12738/17 – ostatné plochy o výmere 177 m2; ktoré vznikli odčlenením z pôvodného pozemku registra „C“ KN parc. č. 12738/8 a sú evidované Geometrickým plánom č. 11/2013 zo dňa 23.05.2013 vyhotoveným spoločnosťou K-GEO s.r.o., Správou katastra pre hl. mesto SR Bratislavu úradne overeným dňa 04.06.2013. Pôvodný pozemok je v správe mestskej časti Bratislava – Nové Mesto podľa Protokolu               č. 63/1991 zo dňa 30.09.1991.

V tejto lokalite má žiadateľ záujem o realizáciu nadstavby bytového domu Hálkova 42-56, v rámci ktorej plánuje výstavbu 18 bytových jednotiek. Nakoľko je toto územie z hľadiska statickej dopravy už značne poddimenzované, je žiadateľ v súvislosti s realizáciou svojho hlavného projektu povinný v danej lokalite vybudovať najmenej 39 nových parkovacích státí. Na vyššie citovaných pozemkoch sa počíta s umiestnením 22 parkovacích státí; zvyšok bude situovaný na pozemkoch, ktoré nie sú vo vlastníctve hlavného mesta SR Bratislavy, resp. nie sú našej mestskej časti zverené do správy.

V súčasnej dobe pôvodný pozemok tvorí zeleň – Park Hálkova a z časti sa jedná o spevnené plochy chodníka po obvode parku. 

Podľa ust. § 9a ods. 8 písm. e) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí) ustanovenia odsekov 1 až 7 sa nepoužijú pri prevode majetku obce, a to v prípadoch hodných osobitného zreteľa, o ktorých obecné zastupiteľstvo rozhodne trojpätinovou väčšinou prítomných poslancov.

Za osobitným zreteľ je možné považovať skutočnosť, že žiadateľ vybuduje na prenajatých pozemkoch parkovacie státia, ktoré následne odovzdá do vlastníctva mestskej časti. 

Výška ročného nájmu bola stanovená Znaleckým posudkom č. 253/2013 zo dňa 27.09.2013 vyhotoveného Ing. Petrom Vinklerom na sumu 1 600,00 €. 

Komisia finančná, pre správu a nakladanie s majetkom mestskej časti ma svojom zasadnutí zo dňa 09.10.2013 predkladaný materiál prerokovala ako bod 5., pričom s prenájmom nesúhlasí.

Miestna rada mestskej časti Bratislava – Nové Mesto na svojom 29. zasadnutí konanom dňa 29.10.2013 návrh prerokovala - pod Uznesením č. 29/06, s konštatovaním, že návrh nezískal dostatočný počet hlasov.